**Pötréte Község Önkormányzatának**

**6/2010. (VIII.13.) sz. rendelete**

**Pötréte község címeréről, zászlajáról és pecsétjéről.**

**Pötréte Község Önkormányzatának**

**6/2010. (VIII.13.) sz. rendelete**

**Pötréte község címeréről, zászlajáról és pecsétjéről.**

Pötréte község Önkormányzat Képviselőtestülete az 1990.évi LXV. törvény 1.§.(6) bekezdés a/ pontjában biztosított jogkörében a település jelképeiről és azok használatáról az alábbi rendeletet alkotja:

**I. Fejezet**

Az önkormányzat jelképei, mint a település múltjára és jelenére utaló, díszítő szimbólumok: a címer és a zászló.

**II. Fejezet**

**2.§.**

**A település címerének leírása**

Zölddel és kékkel negyedelt, csücsköstalpú tárcsapajzs első zöld mezejében, hegyükkel lefelé, élükkel kifelé forduló, elől arany ekevas, mellette arany csoroszlya, második kék mezejében egy-egy jobbra és balra úszó ezüst hal, harmadik kék mezejében három szál leveles arany gyékény, negyedik zöld mezejében, ezüstzsinóros arany vadászkürt. A címerpajzs alá - fekete betűkkel – **PÖTRÉTE** felirat van írva.

**A címer szimbolikája**

A pajzs első mezejébe a régi címeres pecsét ábrái kerültek, melyek a napjainkban is oly meghatározó mezőgazdasági munkának a jelképei.

A pajzs második mezejében úszó ezüst halak a tőzegkitermelés után keletkezett nagy kiterjedésű halastavak szimbólumai.

A harmadik mezőben aranyló buzogányok a híres pötrétei tőzeget, míg a negyedik mezőben látható vadászkürt a térség vadászati lehetőségét jelképezik.

**3.§.**

**A címer használatának köre és szabályai**

1. A község címere a település történelmi múltjára és mai jellegzetességére utaló jelkép, mely a Magyar Köztársaság címerét nem helyettesítheti.
2. Az önkormányzat címerét, mint díszítő és utaló jelképet használni lehet:

 a., az önkormányzat körpecsétjén, amely pecsétnyomó illetőleg gumi alapú bélyegző,

 b., az önkormányzat zászlaján és lobogóján, azok változatain,

 c., az önkormányzat szerveinek a polgármesternek, alpolgármesternek, jegyzőnek, levélpapírok fejlécén, illetve borítékján,

 d., az önkormányzat által kiadott díszokleveleken, emléklapokon, kitüntető emlékérmeken,

-2-

 e., az önkormányzat épületeinek bejáratánál, azok termeiben és más protokolláris célt szolgáló helyiségeiben,

 f., az önkormányzat és szervei által megjelentetett, a település életével foglalkozó kiadványokon, meghívókon, emléktárgyakon,

 g., a községbe vezető utak mellett,a közigazgatási határnál lévő táblán,

 h., a település falugondnoki gépkocsiján.

1. A (2) bekezdés a-h pontjaiban meghatározottakon kívül más jogi személy számára az általa készített kiadványokon, vagy jellegzetes termékeken az önkormányzat címerének használatát – kérelmére – a polgármester javaslata alapján a képviselőtestület engedélyezi.
2. Kereskedelmi vagy reklámcélú felhasználása esetén a címer használatáért gyártási és forgalmazási díjat kell fizetni. A díj mértékét a polgármester javaslata alapján a képviselőtestület állapítja meg.

 A díj megállapítása történhet egy összegben, évi átalány formájában, vagy elért árbevétel arányában.

**4.§.**

**(1)** A címer használatára vonatkozó kérelemnek tartalmaznia kell:

 a) a kérelmező megnevezését, címét,

 b) a címerhasználat díját,

 c) az előállítani kívánt mennyiséget (darabszámot),

 d) a címer előállításának anyagát,

 e) a terjesztés, forgalomba hozatal esetén annak módját,

 f) a címerrel díszítendő tárgyak mintapéldányát (rajzát, fénymásolatát stb.).

**(2)** A címer használatára vonatkozó engedélynek tartalmaznia kell:

 a) az engedélyes megnevezését, címét,

 b) az előállítás anyagát,

 c) az engedélyezett felhasználás anyagát,

 d) az előállításra engedélyezett mennyiséget,

 e) a terjesztés, a forgalomba hozatal módjára vonatkozó esetleges kikötéseket,

 f) amennyiben a címer használatáért díjat kell fizetni, a díj összegét.

**(3)** A kiadott engedélyekről a körjegyzőség nyilvántartást vezet.

**(4)** Indokolt esetben a kiadott engedélyt a polgármester javaslatára a képviselőtestület visszavonhatja.

-3-

**5.§.**

**(1)** Az önkormányzat címerének kicsinyítése csak olyan mértékű lehet, hogy az ne sértse a hiteles ábrázolást.

1. Amennyiben nincs lehetőség az önkormányzat címerének eredeti színben való ábrázolására, akkor az csak a hordozó tárgy (fém, fa, bőr, kerámia stb.) színében, de a heraldika általános szabályainak megtartásával történhet.

**III. Fejezet**

**6.§.**

**A település zászlajának és lobogójának leírása**

1. A település zászlaja 2:1 méretarányú, fekvő, téglalap alakú fehér kelme, melynek két hosszabbik oldala a zászlólap 1/10-1/10 szélességben, kívülről befelé haladva, egymással szembeforduló, zöld-arany farkasfogazással díszített.

 Az önkormányzat címere a zászlólap mértani közepén került elhelyezésre, melynek lengő vége aranyozott rojttal van ellátva.

**(2)** A település lobogója 1:2 méretarányú, álló téglalap alakú fehér kelme, melynek két hosszabbik oldala a zászlólap 1/10-1/10 szélességében, kívülről befelé haladva, egymással szembeforduló, zöld-arany farkasfogazással díszített.

 Az önkormányzat címere a zászlólap felső részében került elhelyezésre, mégpedig úgy, hogy a pajzs csücske a zászlólap vízszintes felezővonalát érinti.

 A zászlólap alsó éle aranyozott rojttal díszített.

**7.§.**

**A zászló és lobogó használata**

1. A zászló, a lobogó méretarányos változatai használhatók:
	1. hivatalos állami ünnepek alkalmával a Magyar Köztársaság és az Európai Unió zászlajával együtt,
	2. a település életében jelentős események, ünnepségek és rendezvények alkalmából, más hivatalos zászlóval (zászlókkal) együtt,
	3. nemzeti gyásznap, helyi gyászesemények alkalmával, a fekete zászlóval együtt, félárbocra eresztve,
	4. minden a településsel összefüggő vagy az önkormányzat részvételével rendezett eseményen.
2. A zászló és lobogó előállításának, használatának engedélyezésénél a címerre vonatkozó szabályokat kell alkalmazni.

-4-

**IV. Fejezet**

**8.§.**

**A település pecsétjének leírása**

1. Kör alakú pecsétlap, szélén peremmel. A pecsétmező közepén Pötréte község címerének kontúrrajza, melyet kétoldalról és felülről nagybetűs körirat övez:

PÖTRÉTE KÖZSÉG ÖNKORMÁNYZATA

(alul középen : 2010.évszám feltüntetésével)

1. A település pecsétje pecsétnyomó illetőleg gumi alapú bélyegző lehet.

**8.§.**

**A pecsét használatának köre és szabályai**

1. A település címerével ellátott körpecsét az önkormányzat és más bel- illetve külföldi önkormányzatok közötti kapcsolatokban protokolláris célból illetve szerződések, megállapodások hitelesítésekor, valamint az önkormányzat belső működésével kapcsolatos rendelkezések, kitüntető oklevelek hitelesítésekor használható.
2. A település címerével ellátott körpecsét hatósági eljárás során nem alkalmazható.

**V. Fejezet**

**Záró rendelkezések**

**9.§.**

 **(1)** Aki az önkormányzat jelképeit jogosulatlanul, az engedélytől eltérően, vagy közösséget sértő módon használja fel, szabálysértést követ el és 30.000 Ft-ig terjedő pénzbírsággal sújtható.

 **(2)** A szabálysértési eljárás lefolytatása a körjegyzőség hatáskörébe tartozik.

-5-

**10.§.**

 **(1)** Ezen rendelet kihirdetése napján lép hatályba.

 **(2)** A rendelet kihirdetéséről és folyamatos karbantartásáról a körjegyző gondoskodik.

Pötréte, 2010. augusztus 12.

 **Cseke László Katona József**

 polgármester körjegyző

Kihirdetve:

 2010. augusztus 13.

**Katona József**

körjegyző